SOCIETATEA DE GEOGRAFIE- FILIALA BACĂU
INSPECTORATUL ŞCOLAR AL JUDEŢULUI BACĂU

Simpozion interjudeţean de geografie
„Gheorghe Ivaşcu”

Vineri, 28 iunie 2013, ora 11, la ISJ Bacău va avea loc Sesiunea anuală de referate şi comunicări ştiinţifice a profesorilor de geografie din judeţul Bacău, ediţia a X-a.
Această manifestare este dedicată ZILEI MONDIALE A MEDIULUI, ZILEI GEOGRAFIEI ŞI ANULUI INTERNAŢIONAL AL PLANETEI PĂMÂNT.
În scopul întocmirii programului de activitate, vă rugăm să ne comunicaţi, până la data de 25 mai 2013,  pe adresa de email: v_sorgot@yahoo.com, titlul lucrării, autorul, unitatea de învăţământ, necesarul de mijloace tehnice pentru susţinerea comunicării şi sugestiile dumneavoastră pentru reuşita manifestării.
Susţinerea lucrărilor se va face pe următoarele secţiuni: geografie fizică, geografie umană, geografia mediului, geoinformatică, aplicaţii practice cu elevii în orizontul local (metodică şi didactică).
Deoarece lucrările dumneavoastră vor fi publicate în revista profesorilor de geografie, „Orizontul băcăuan” nr. 6, se cer următoarele cerinţe de tehnoredactare: pagină A4, font Arial 10, caractere româneşti, margini 20 mm.
Comunicările pentru publicare vor fi transmise până la data de 10 iunie 2013.
Vă aşteptăm cu drag!

 PREŞEDINTE S.G.R. - FILIALA BACĂU,   
   Prof. ŞORGOT VIRGIL
 
INSPECTOR ŞCOLAR DE SPECIALITATE, 
  Prof. LUCIAN ŞERBAN